Návrh   
 **Všeobecne záväzné nariadenie   
 č. 1 /2019**

**o určení výšky príspevku a spôsobe jeho platby na čiastočnú úhradu nákladov v školách   
 a školských zariadeniach v zriaďovateľskej pôsobnosti obce Fačkov**

Obecné zastupiteľstvo vo Fačkove v súlade s ustanovením § 6 ods. 1 a § 11 zákona č. 369/1990 Zb. o obecnom zriadení v znení neskorších predpisov a v súlade s ustanovením § 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami , v zmysle § 28, §114 a §140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa uznáša na tomto všeobecne záväznom nariadení (ďalej len ,,VZN“).

PRVÁ ČASŤ  **Úvodné ustanovenie  
  
 § 1  
 Účel a predmet**

Všeobecne záväzné nariadenie (ďalej len „VZN“) určuje výšku príspevku na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je obec Fačkov.

**§ 2  
 Druhy príspevkov v školách a školských zariadeniach**

V školách a školských zariadeniach v zriaďovateľskej pôsobnosti obce Fačkov sa uhrádzajú tieto príspevky na čiastočnú úhradu nákladov na výchovu a vzdelávanie a nákladov spojených so stravovaním (ďalej len ,,príspevky“):

1. príspevok za pobyt dieťaťa v materskej škole,
2. príspevok za činnosť školského klubu detí,
3. príspevok na čiastočnú úhradu nákladov spojených so stravovaním v zariadení školského stravovania.

DRUHÁ ČASŤ  **Príspevky v školách a školských zariadeniach  
  
 § 3  
 Príspevok za pobyt dieťaťa v materskej škole**

1) Za pobyt dieťaťa v materskej škole prispieva zákonný zástupca na čiastočnú úhradu výdavkov   
 materskej školy mesačne počas školského roka na jedno dieťa sumou **7,00**  € **.**

2) Počas letných prázdnin prispieva zákonný zástupca na čiastočnú úhradu výdavkov materskej školy na jedno dieťa **10,00€/ týždeň**.

3) Prevádzka materskej školy počas letných prázdnin bude otvorená vždy prvé dva týždne v mesiaci júl (otvorenie je podmienené kapacitou prihlásenia 9 detí).

4) Príspevok podľa:

a) § 3 odseku 1) sa uhrádza vopred, najneskôr do 10. dňa v príslušnom kalendárnom mesiaci,

b) § 3 odseku 2) sa uhrádza vopred, najneskôr do 30.06. príslušného roka.

5) Príspevok v materskej škole sa neuhrádza za dieťa ktoré:  
 a) má jeden rok pred plnením povinnej školskej dochádzky  
 b) ak zákonný zástupca dieťaťa predloží riaditeľke materskej školy doklad o tom, že je   
 poberateľom dávky v hmotnej núdzi a príspevkov v hmotnej núdzi podľa osobitného   
 predpisu.  
 c) je umiestnené v zariadení na základe rozhodnutia súdu.  
  
6) Príspevok v materskej škole na základe tohto VZN sa neuhrádza za dieťa ktoré:  
 a) má prerušenú dochádzku do materskej školy na viac ako 30 po sebe nasledujúcich   
 kalendárnych dní z dôvodu choroby alebo vážnych rodinných dôvodov  
 preukázateľným spôsobom,  
 b) ktoré nedochádzalo do materskej školy v čase školských prázdnin,   
 c) prevádzka materskej školy bola prerušená zapríčinením zriaďovateľa.

7) V prípade podľa bodu 5) písm. c) uhrádza zákonný zástupca pomernú časť určeného   
 príspevku na základe rozhodnutia zriaďovateľa.

8) Zriaďovateľ môže rozhodnúť o znížení alebo odpustení príspevku za pobyt dieťaťa   
 v materskej škole na základe odôvodnenej písomnej žiadosti, ktorú predkladá zákonný   
 zástupca dieťaťa.

9) Žiadosť podľa odseku 7) tohto článku predkladá zákonný zástupca riaditeľke materskej školy,   
 ktorá predloží žiadosť spolu s vyjadrením zriaďovateľovi najneskôr do 3 pracovných dní odo   
 dňa jej doručenia.

**§ 4**

**Príspevok na činnosť školského klubu detí**

1) Zákonný zástupca dieťaťa prispieva na činnosť školského klubu detí (ŠKD) sumou vo výške **3,50 €.**

2) Príspevok sa uhrádza vopred do 10. dňa v príslušnom kalendárnom mesiaci.

3) Zriaďovateľ môže rozhodnúť o znížení alebo odpustení príspevku , ak zákonný zástupca o to

písomne požiada a predloží doklad o tom, že je poberateľom dávky v hmotnej núdzi

a príspevkov k dávke v hmotnej núdzi podľa osobitného predpisu.

4) Žiadosť podľa odseku 3) tohto článku predkladá zákonný zástupca riaditeľke základnej školy,

ktorá predloží žiadosť spolu s vyjadrením zriaďovateľovi najneskôr 3 dní pracovných dní odo   
 dňa jej doručenia.

**§ 5**

**Príspevok na čiastočnú úhradu nákladov za stravovanie v zariadení školského stravovania**

1) Zariadenie školského stravovania (školská jedáleň), ktorého zriaďovateľom je obec Fačkov poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v súlade s finančnými pásmami nákladov na nákup potravín na jedno jedlo určenými ministerstvom školstva s účinnosťou od 1.9.2019. Príspevok na režijné náklady sa uhrádza zákonným zástupcom, ak tak určí zriaďovateľ.

2) Príspevky na nákup potravín na jedno jedlo pre **dieťa materskej školy** (od 2 do 6 rokov) sú spolu **1, 37** € - **1. pásmo** z finančných pásiem Ministerstva školstva, vedy, výskumu a športu SR.   
a) **Desiata** v sume 0,34 €  
b) **Obed** v sume 0,80 €  
c) **Olovrant** v sume 0,23 €  
 ----------------------------------------------  
 Spolu na nákup potravín **1, 37 €**

Okrem príspevkov na nákup potravín zákonný zástupca dieťaťa hradí aj príspevok **na režijné náklady vo výške 0,12 € na jeden deň.**

3) Úhrada výšky príspevku za stravovanie sa zákonnému zástupcovi dieťaťa znižuje o dotáciu poskytnutú v súlade s § 4 ods. 3 zákona č. 544/2010 o dotáciách v pôsobnosti Ministerstva práce, sociálnych vecí a rodiny SR vo výške 1,20 € pre dieťa posledného ročníka materskej školy, ako aj dieťa, okrem posledného ročníka materskej školy, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima (ŽM).

Výška príspevku je nasledovná:

|  |  |  |  |  |
| --- | --- | --- | --- | --- |
| Materská škola | Príspevok vo výške nákladov na nákup potravín v € | Príspevok na režijné náklady v € | Príspevok za stravovanie v € | Príspevok zákonného zástupcu dieťaťa v € |
| Stravníci od 2 – 5 rokov (okrem predškolákov) Posledný ročník MŠ (predškoláci) Hmotná núdza alebo ŽM okrem predškolákov) | 1,37  1,37  1,37 | 0,12  0,12  0,12 | 1,49  1,49  1,49 | **1,49**  **0,29**  **0,29** |

4) Príspevky na nákup potravín na jedno jedlo pre žiaka základnej školy – **1. pásmo** z   
finančných pásiem Ministerstva školstva, vedy výskumu a športu SR:

Obed žiaka ZŠ v ročníkoch 1.-4. v sume **1,08** €. Okrem príspevkov na nákup potravín   
 zákonný zástupca dieťaťa hradí aj príspevok **na režijné náklady vo výške 0,12 € na jedno   
 jedlo.**   
  
 5) Úhrada výšky príspevku za stravovanie sa zákonnému zástupcovi dieťaťa znižuje o dotáciu   
 poskytnutú v súlade s § 4 ods. 3 zákona č. 544/2010 o dotáciách v pôsobnosti Ministerstva   
 práce, sociálnych vecí a rodiny SR vo výške 1,20 € za každý deň, v ktorom sa dieťa   
 zúčastnilo výchovno-vzdelávacieho procesu a odobralo stravu.

Výška príspevku je nasledovná:

|  |  |  |  |  |
| --- | --- | --- | --- | --- |
| Základná škola | Príspevok vo výške nákladov na nákup potravín v € | Príspevok na režijné náklady v € | Príspevok za stravovanie v € | Príspevok zákonného zástupcu dieťaťa v € |
| Stravníci od 6 – 11 rokov  Hmotná núdza alebo ŽM | 1,08   1,08 | 0,12  0,12 | 1,20   1,20 | **0,00  0,00** |

6) Zriaďovateľ súhlasí so stravovaním dospelej osoby v zariadení školského stravovania.

7) Príspevok na nákup potravín na jedno jedlo pre dospelých stravníkov sa zabezpečuje podľa

vekovej kategórie stravníkov 15-18/19 ročných - **1. pásmo** z finančných pásiem

Ministerstva školstva, vedy, výskumu a športu SR

8) Náklady na nákup potravín na jedno jedlo pre dospelého stravníka sa určujú vo výške 1,26 €prvé pásmo z finančných pásiem MŠ SR platné od 01.09.2019 a režijné náklady minimálne vo výške 2,01 €, zriaďovateľ školskej jedálne môže zvýšiť minimálnu výšku réžie na základe reálnych nákladov na činnosť školskej jedálne. Úhrada sa realizuje podľa Zákonníka práce.

9) Dospelý stravník uhrádza na jedno jedlo cenu, ktorá sa skladá z príspevku vo výške nákladov   
 na nákup potravín a režijných nákladov.

**TRETIA ČASŤ   
 Spoločné, záverečné a zrušovacie ustanovenia**

**§ 6  
 Úhrada príspevku**

1. Náklady na nákup potravín a príspevok na režijné náklady

a) za odobratú stravu v danom stravovacom dni (prvý deň neprítomnosti dieťaťa na vyučovaní),

b) za neodobratú stravu v danom stravovacom dni, ak zákonný zástupca neodhlásil dieťa alebo žiaka, **najneskôr do 12:00 h** predchádzajúceho pracovného dňa, z poskytovania stravy v školskej jedálni v danom stravovacom dni

uhrádza **zákonný zástupca** dieťaťa materskej školy alebo žiaka základnej školy.

1. Príspevok na nákup potravín v školskej jedálni pri materskej škole a základnej škole sa uhrádza prostredníctvom bankového prevodu vopred do 15. dňa príslušného kalendárneho mesiaca.
2. Rozdiel medzi dotáciou na stravu a nákladom na nákup potravín školská jedáleň použije účelovo na režijné náklady školskej jedálne.

**§ 7**

**Záverečné ustanovenia**

1. VZN č.1/2019 o určení výšky finančných príspevkov na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je Obec Fačkov bolo schválené Obecným zastupiteľstvom obce Fačkov dňa ..........................
2. Toto nariadenie nadobúda účinnosť 01.09.2019.

**§ 8**

**Zrušovacie ustanovenia**

1. Dňom nadobudnutia účinnosti tohto VZN sa zrušuje Všeobecne záväzné nariadenie č. 3/2017 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti obce Fačkov zo dňa 09.10. 2017.

Vo Fačkove, dňa 19.06.2019

Miroslav Čerňanec

starosta obce

**Návrh VZN Schválené VZN**

Vyvesený dňa: 19.06.2019 ................................... Vyvesené dňa: ...................................

pečiatka, podpis pečiatka, podpis

Zvesený dňa: ................................... Zvesené dňa: ...................................

pečiatka, podpis pečiatka, podpis